На днешния ден преди 181 години в град Карлово е роден Апостолът на българската свобода – Васил Иванов Кунчев с духовно име Йеродякон Игнатий, познат като Васил Левски – ГЛАС ПРЕСС
Начало / Колумнисти / На днешния ден преди 181 години в град Карлово е роден Апостолът на българската свобода – Васил Иванов Кунчев с духовно име Йеродякон Игнатий, познат като Васил Левски
Стефан Иванов 18. юли 2018 Колумнисти Остави коментар
На днешния ден преди 181 години в град Карлово е роден Апостолът на българската свобода – Васил Иванов Кунчев с духовно име Йеродякон Игнатий, познат като Васил Левски.
Доразвил идеите на видните деятели на национално-освободителното движение Георги Раковски и Любен Каравелов, Левски за пръв път прозира, че колкото и голяма бройка българи да тръгнат отвън да освобождават България и колкото и българи от вътрешността да увлекат в това действие, то винаги ще бъдат разбити от силите на Османската империя, защото ще се даде една основна битка, в която врагът ще превъзхожда по численост. Неговото решение е създаване на много на брой комитети във всички краища на българските земи и обявяване на въстание заедно, в един и същи ден. Това е задачата на Вътрешната революционна организация, начело на която стои Апостола. Организацията, която Левски създава, е в основата на избухналото през 1876 г. Априлско въстание, което пък прави възможно обявяването на Руско-Турската война и възстановяването на българската държавност в Трето българско царство.
Другото го знаем – не сме достойни за него нито тогава, нито сега. Малодушието и страхът, живуркането с преклонена главица е била и си остава характерна черта на голямото мнозинство наши сънародници. Добре, че има и други. Като Левски.
Поклон пред твоята дейност и саможертва, Апостоле!
България получи своята национална независимост, но за свободата в душите ще трябва да воюваме индивидуално. Когато сме готови. В момента не сме.
Предишно Започна кандидатстудентска кампания в Тараклийски държавен университет
Следвъщо Тараклия защитава руски език